CELEX: 62008CN0324
Language: fi
Date: 2008-07-16 00:00:00
Title: Asia C-324/08: Ennakkoratkaisupyyntö, jonka Hoge Raad der Nederlanden (Alankomaat) on esittänyt 16.7.2008 — 1. Makro Zelfbedieningsgroothandel CV, 2. Metro Cash & Carry BV ja 3. Remo Zaandam BV v. Diesel SpA

25.10.2008   
            
            
               FI
            
            
               Euroopan unionin virallinen lehti
            
            
               C 272/8
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 16.7.2008 — 1. Makro Zelfbedieningsgroothandel CV, 2. Metro Cash & Carry BV ja 3. Remo Zaandam BV v. Diesel SpA
   (Asia C-324/08)
   (2008/C 272/10)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Valittajat: 1. Makro Zelfbedieningsgroothandel CV, 2. Metro Cash & Carry BV ja 3. Remo Zaandam BV
   
      Vastapuoli: Diesel SpA
   Ennakkoratkaisukysymykset
   
               1)
            
            
               Onko sellaisessa tapauksessa, jossa tavaramerkin haltijan tavaramerkillä varustetut tavarat on saatettu aiemmin markkinoille ETA:n sisällä siten, että tavaramerkin haltija ei ole saattanut niitä markkinoille eikä markkinoille saattaminen ole tapahtunut myöskään tavaramerkin haltijan nimenomaisella suostumuksella, sovellettava sen määrittelemiseksi, onko tämä tapahtunut tavaramerkin haltijan (hiljaisella) suostumuksella jäsenvaltioiden tavaramerkkilainsäädännön lähentämisestä 21.12.1988 annetun ensimmäisen neuvoston direktiivin (89/104/ETY) (1) 7 artiklan 1 kohdassa tarkoitetulla tavalla, samoja kriteereitä, joita sovelletaan siinä tapauksessa, että tavaramerkin haltija on aiemmin saattanut sellaiset tavarat markkinoille ETA:n ulkopuolella tai että hän on antanut suostumuksensa siihen?
            
         
               2)
            
            
               Jos ensimmäiseen kysymykseen vastataan kielteisesti, mitä kriteereitä — jotka voidaan mahdollisesti johtaa (myös) — mainitusta yhteisöjen tuomioistuimen asiassa C-9/93, IHT Internationale Heiztechnik GmbH ja Uwe Danzinger 22.6.1994 antamasta tuomiosta (Kok. 1994, s. I-2757) — on tällöin sovellettava ensimmäisessä kysymyksessä ensin mainitussa tapauksessa sen arvioimiseksi, onko kyse edellä mainitussa direktiivissä tarkoitetusta tavaramerkin haltijan antamasta (hiljaisesta) suostumuksesta?
            
         
      (1)  EYVL 1989, L 40, s. 1.